ร้านหนังสือ | Stang Mongkolsuk Library's blog
Tag Archives: ร้านหนังสือ
Posted on April 19, 2017	by stanglib
หนุ่ม หนังสือเดินทาง. (2557). Bookstore style เสน่ห์ของร้านหนังสือที่ซีกโลกใต้. กรุงเทพ : สุขภาพใจ. (187 หน้า) Call No : Z543.986.A92 ห159b 2557 Bookstore Style เสน่ห์ของร้านหนังสือที่ซีกโลกใต้ หนังสือสารคดีที่ว่าด้วยเรื่องร้านหนังสือ หนังสือที่จะพาผู้อ่านไปทำความรู้จักร้านหนังสือในประเทศนิวซีแลนด์และประเทศออสเตรเลีย ผ่านเรื่องราวที่ได้จากการสนทนากับเจ้าของร้านหนังสือที่นั่นด้วยตนเองของ “หนุ่ม หนังสือเดินทาง” นามปากกาของ “อำนาจ รัตนมณี” ผู้แต่งซึ่งถ่ายทอดเสน่ห์ของร้านหนังสือได้อย่างละเอียดลึกซึ้ง เพราะเจ้าตัวก็เป็นคนทำร้านหนังสือเช่นกัน ตลอดทั้งเล่มผู้อ่านจะได้รู้จักร้านหนังสือในเมืองโอ๊คแลนด์ ประเทศนิวซีแลนด์ และเมืองซิดนีย์ ประเทศออสเตรเลีย มากกว่า 12 ร้าน ซึ่งล้วนแต่เป็นร้านหนังสืออิสระทั้งสิ้น แต่เป็นร้านอิสระที่สามารถดำรงอยู่ได้อย่างมั่นคง … Continue reading →
Posted in บรรณารักษ์ชวนอ่าน	| Tagged บรรณารักษ์ชวนอ่าน, ร้านหนังสือ, หนังสือ, แนะนำหนังสือ	| Leave a comment
ที่เห็นในภาพนั้นไม่ใช่ร้านหนังสือหรือห้องสมุดที่ไหน แต่นี่คือสถานีรถไฟใต้ดินที่เมืองบูคาเรสต์ ประเทศโรมาเนีย เป็นไอเดียเก๋ของร้านหนังสือที่จับมือกับ Vodafone ทำการตลาดโดยยกเอาแผงหนังสือจำลองมาติดตั้งที่สถานีรถไฟ ถ้าท่านที่เคยเคยอ่าน StangLibrary blog ตอนก่อนๆ คงจะนึกออกที่บรรณารักษ์เคยเสนอไอเดียการตลาดที่เอาแผงหนังสือจำลองมาติดตั้งในรถไฟ โดยอาศัยเทคโนโลยี QR Code ให้นักอ่านสามารถเข้าไปอ่านหนังสือได้ตามใจชอบ แต่ว่าจะมีข้อแม้หรือข้อกำหนดบางประการ เช่นว่าจะอ่านได้เป็นตัวอย่างกี่หน้า หรืออ่านได้เฉพาะบางเล่ม ซึ่งก็แล้วแต่กลยุทธ์การตลาดของแต่ละร้านหนังสือหรือห้องสมุด สำหรับที่บูคาเรสต์นี่ค่อนข้างจะอลังการนิดนึง คือใช้เนื้อที่มากกว่าตัวอย่างก่อนๆ เป็นแผนการตลาดของร้านหนังสือที่ทำมาเพื่อการค้าโดยเฉพาะ หนังสือแต่ละเล่มจะมี QR Coade ให้นักอ่านเข้าไปยิงอ่านได้ ซึ่งจะมีโปรโมชั่นอย่างเช่นอ่านฟรีจำนวนกี่เล่มก็ว่ากันไป ส่วนใครที่สนใจจะซื้อเล่มไปมาอ่านก็มีระบบซื้อขายแบบออนไลน์เสร็จสรรพ ซื้อเสร็จก็เก็บไว้อ่านบนมือถือหรือแท็บเล็ตได้เลย สะดวกสบายสุดๆ ที่เป็นเช่นนี้เพราะคนยุคใหม่ใช้สมาร์ทโฟนหรือแท็บเล็ตกันแทบทั้งนั้น จึงไม่ใช่เรื่องแปลกที่ร้านหนังสือเขาจะมองเห็นช่องทางค้าขาย แล้วโอกาสที่แวะเข้าร้านหนังสือ (จริงๆ) ก็น้อยเต็มที แต่หากจะแวะเข้าร้านออนไลน์นั้นจะสะดวกกว่า เดี๋ยวนี้อะไรๆ ก็ออนไลน์กันหมด นับประสาอะไรกับร้านหนังสือล่ะครับ บรรณารักษ์เคยยกตัวอย่างไอเดียการซื้อสินค้าผ่าน … Continue reading →
Posted in บรรณารักษ์ชวนรู้	| Tagged กลยุทธ์การตลาด, การตลาด, การตลาดกับห้องสมุด, ขายหนังสือ, ร้านหนังสือ, หนังสือ, QR code	| Leave a comment
ทางรอดของร้านหนังสือเล็กๆ: สัปดาห์ร้านหนังสืออิสระแห่งชาติ
Posted on June 20, 2013	by stanglib
ถามหน่อยครับว่าเดี๋ยวนี้มีร้านหนังสือกี่แห่งให้เราไปเลือกซื้อกันบ้าง … เปลี่ยนคำถามใหม่ก็ได้ครับ ถ้าเราจะไปซื้อข้าวของบริโภคอุปโภค เดี๋ยวนี้เราไปเดินซื้อกันที่ไหนบ้างครับ คำตอบของคนส่วนใหญ่คงหนีไม่พ้นห้างสรรพสินค้าหรือโมเดิร์นเทรดต่างๆ ใช่ไหมครับ ร้านค้าเล็กๆ ประเภทโชห่วยนับวันก็จะเหลือน้อยเต็มที แม้ว่าจะพอมีลูกค้าขาประจำอยู่บ้าง แต่กับยุคปัจจุบันพวกเขาคงไม่มีทางยืนหยัดอยู่ได้ทั้งหมดแน่นอนครับ กลับมาที่เรื่องของหนังสือกันอีกที ตกลงคิดคำตอบออกหรือยังครับว่าเราไปเลือกซื้อหนังสือกันที่ไหน ผมว่าคำตอบก็คงไม่ต่างกันกับคำถามข้างบน ก็ไม่ได้ผิดอะไรนะครับ หากมองในแง่ของการส่งเสริมการอ่านที่พยายามกันอยู่ มันก็ช่วยได้ไม่เลวทีเดียวก็ในเมื่อผู้คนยุคนี้เลือกที่จะเดินห้างกันมากกว่า การมีร้านหนังสือในห้างก็ตอบโจทย์ดีนะครับ แต่ที่กำลังน่าเป็นห่วงคือร้านหนังสือเล็กๆ ต่างหาก แล้วก็ยังรวมไปถึงสำนักพิมพ์ด้วย เพราะเดี๋ยวนี้สำนักพิมพ์ก็มีหน้าร้านเป็นของตัวเองกันแล้ว ยิ่งสำนักพิมพ์ชื่อดัง ซึ่งก็มีอยู่ไม่ครบจำนวนนิ้วมือเสียด้วยซ้ำ (ภาพประกอบจาก เครือข่ายธุรกิจหนังสืออิสระขนาดเล็ก) “ทางเลือกของสำนักพิมพ์เล็กๆ มีอยู่สองทาง ทางที่หนึ่งคือเลิก เพราะไปก็ไปไม่รอด ทางที่สองก็เปลี่ยนเป็นสำนักพิมพ์ขนาดใหญ่ซะ ไปหาเงินทุนมาลงให้มันใหญ่ขึ้น” คุณเรืองเดช ชาติอนันต์ ผู้ร่วมก่อตั้งเครือข่ายธุรกิจหนังสืออิสระขนาดเล็ก ได้ให้ความเห็นไว้ ซึ่งอย่างที่เรารู้ๆ กันว่าส่วนมากแล้วคงจะหนีไม่พ้นทางเลือกแรก เวลาถกเถียงกันเรื่องวัฒนธรรมการอ่านของคนไทย เรามักจะวนกันอยู่กับประเด็นที่ว่าคนไทยอ่านมากอ่านน้อยเท่าไหร่ … Continue reading →
Posted in การอ่าน	| Tagged การอ่านกับสังคมไทย, ธุรกิจหนังสือ, พฤติกรรมการอ่าน, ร้านหนังสือ, วัฒนธรรมการอ่าน, สัปดาห์หนังสืออิสระแห่งชาติ, ส่งเสริมการอ่าน	| Leave a comment